Gmail

Gmail, alebo Google Mail, je bezplatná e-mailová služba poskytovaná spoločnosťou Google s obmedzenou veľkosťou úložiska. Je prístupná formou webového rozhrania alebo cez protokol POP3 a IMAP. V súčasnosti poskytuje zadarmo úložný priestor 15 gigabajtov (zdieľaný spolu s Google Diskom a Fotkami Google). Umožňuje vytváranie skupín kontaktov, prepojenie so službou Google Hangouts, Google Meet a ďaľšie.

V roku 2004 uvoľnil Google testovaciu verziu, ktorá bola potom od roku 2006 verejne dostupná na pozvánky zaslané už existujúcim používateľom, od 7. februára 2007 bola možná voľná registrácia. Gmail bol dlho označovaný ako verejná betaverzia, čo platilo až do 7. júla 2009. 

Gmail podporujú novšie prehliadače na desktop počítačoch aj smartfónoch a iných zariadeniach: Internet Explorer, Microsoft Edge, Mozilla Application Suite 1.4+, Firefox 0.8+, Safari 1.2.1+, K-Meleon 0.9+, Netscape Navigator 7.1+, Opera 9+, AOL 9.0 Browser a samozrejme „domáci“ Google Chrome.

V roku 2018 mal Gmail približne 1,5 miliardy aktívnych používateľov po celom svete. Zároveň bol prvou aplikáciou v obchode Google Play, ktorá dosiahla 1 miliardu stiahnutí na zariadeniach so systémom Android. Podľa odhadu Gmail v roku 2014 používalo 60 % amerických stredných firiem a 92 % začínajúcich startupov.

 Funkcie 

 Kvóta (veľkosť úložiska) 
1. apríla 2004 bol Gmail spustený s 1 GB úložiskom, čo bolo výrazne viac, ako vtedy ponúkala konkurencia.

1. apríla 2005 pri prvom výročí Gmailu bol limit zdvojnásobený na 2 GB.

24. apríla 2012 Google oznámil zvýšenie kapacity úložiska zo 7,5 na 10 GB, ako súčasť pri spúšťaní Google Disku.

13. mája 2013 Google oznámil zlúčenie úložiska Gmailu, Disku, a Google+ fotiek. Používatelia majú k dispozícii 15 GB medzi týmito 3 službami.

Je možné dokúpiť si ďalšie úložisko, zdieľané medzi Gmailom, Google Diskom a Fotkami Google cez mesačné predplatné. V roku 2017 bolo zahrnutých 15 GB, a pri predplatnom až do 30 TB na osobné použitie.

Existujú aj úložné limity pre samostatné správy. Jedna správa zahŕňajúca prílohy nemôže byť väčšia ako 25 MB. Toto bolo zmenené v marci 2017 pre umožnenie prijatia mailu až do 50 MB s limitom zostávajúcim na 25 MB. Ak chce používateľ poslať väčšie súbory, môže priložiť súbory z Google Disku do správy.

 Rozhranie 
Používateľské rozhranie Gmailu sa od začiatku líšilo od iných emailových služieb. Bolo zamerané na vyhľadávanie a vlákna konverzácií emailov, zoskupujúc viac správ medzi dvoma alebo viacerými ľuďmi na jednej stránke. Dizajnér rozhrania Kevin Fox sa zameral, aby používatelia mali pocit, akoby boli vždy na jednej stránke a iba menili veci na nej, akoby prepínali medzi stránkami.

Rozhranie Gmailu používa aj „štítky“ (tagy), ktoré nahrádzajú obvyklé priečinky a poskytujú flexibilnejšiu metódu organizovania e-mailov, sú tu filtre na automatické usporiadanie, mazanie alebo presmerovanie prichádzajúcich e-mailov na iné adresy; a značky dôležitosti pre automatické označovanie správ ako „dôležité“.

 Tabuľková doručená pošta 
V máji 2013 Google pridal do doručenej pošty Gmailu karty, ktoré umožňujú aplikácii kategorizovať e-maily používateľa. Je tu päť kariet: Primárne, Sociálne, Propagácie, Aktualizácie a Fóra. Okrem možností prispôsobenia je k dispozícii aj zablokovanie tejto zmeny, čo umožňuje používateľom vrátiť sa do tradičnej štruktúry doručenej pošty.

 Zmena dizajnu v roku 2011 
V novembri 2011 začala spoločnosť Google meniť rozhranie, ktoré „zjednodušilo“ vzhľad služby Gmail na minimalistický dizajn, aby poskytoval rovnaký vzhľad vo všetkých produktoch a službách ako súčasť celkovej zmeny dizajnu Google. Hlavné prepracované prvky zahŕňali modernejšie zobrazovanie konverzácie, nastavenie hustoty informácií, nové témy vyššej kvality, zmenšiteľný navigačný panel s vždy viditeľnými štítkami a kontaktmi a lepšie vyhľadávanie. Užívatelia si mohli prezrieť dizajn nového rozhrania niekoľko mesiacov pred oficiálnym uverejnením a vrátiť sa k starému rozhraniu až do marca 2012, keď spoločnosť Google zrušila možnosť vrátiť sa a dokončila tak prechod na nový dizajn pre všetkých používateľov.

 Zmena dizajnu v roku 2018 
V apríli 2018 Google predstavil nový vzhľad pre webovú stránku Gmailu. Nové používateľské rozhranie je založené na Material Design spoločnosti Google a zmeny v dizajne zahŕňajú aj použitie Google fontu Product Sans. Medzi ďalšie novinky patrí „Dôverný režim“ (ang. „Confidential Mode“), ktorý umožňuje používateľovi nastaviť, po akom čase email príjemcovi expiruje – vymaže sa. Pribudol aj (pravý) bočný panel, ktorý ponúka rýchly prístup k ďalším aplikáciám, napr. Google Kalendár. 

 Filtrovanie spamu 
Filtrovanie nevyžiadanej pošty v službe Gmail predstavuje systém založený na komunite. Keď hocijaký používateľ označí e-mail ako spam, poskytne informácie systému, čím mu pomôže identifikovať ďalšie podobné správy pre všetkých používateľov služby Gmail.

 Gmail Labs 
Funkcia Gmail Labs bola predstavená 5. júna 2008. Umožňuje používateľom testovať nové alebo experimentálne funkcie Gmailu. Používatelia môžu povoliť alebo zakázať Labs a poskytnúť spätnú väzbu o každom z nich. Takto sa vývojári dozvedia, čo si používatelia o novej funkcii myslia.

Populárne funkcie, ako napríklad možnosť „Zrušiť odoslanie“, z Gmail Labs, aby sa stali normálnym nastavením v Gmaili.

Všetky funkcie Labs sú experimentálne a sú kedykoľvek ukončené.

 Vyhľadávanie 
Gmail obsahuje vyhľadávací panel na vyhľadávanie e-mailov. Vyhľadávací panel tiež vyhľadáva kontakty, súbory uložené na Google Disku, udalosti z Kalendára Google a webových stránkok Google.

V máji 2012 služba Gmail zlepšila funkciu vyhľadávania zahrnutím automatického dopĺňania z e-mailov používateľa.

 Offline aplikácia 
V auguste 2011 spoločnosť Google zaviedla službu Gmail Offline. Je to aplikácia s podporou HTML5 na poskytovanie prístupu k službe v režime offline. Gmail Offline sa spúšťa v prehliadači Google Chrome a dá sa stiahnuť z Internetového obchodu Chrome.

 Jazyková podpora 
V marci 2015 Gmail podporoval 72 jazykov.

 Platformy 

 Webové prehliadače 
Základná HTML verzia Gmailu funguje takmer vo všetkých prehliadačoch. Moderná AJAX verzia je oficiálne podporovaná v aktuálnych a predchádzajúcich vydaniach prehliadačov Google Chrome, Mozilla Firefox, Internet Explorer, Microsoft Edge a Safari.

 Mobilný web 
Okrem štandardných aplikácii pre iOS a Android sa môžu používatelia prihlásiť aj cez prehliadač cez web.

 Mobil 
Gmail má mobilné aplikácie pre zariadenia s iOS (vrátane iPhone, iPad a iPod Touch) a pre zariadenia s Androidom.

V novembri 2014 Google zahrnul funkciu v aplikácii pre Android posielania a prijímania emailov z iných emailových služieb (ako napr. Yahoo Mail a Outlook.com) cez POP alebo IMAP.

V novembri 2016 Google zmenil dizajn aplikácie pre iOS, čo bola prvá celková zmena vzhľadu za takmer 4 roky. Aktualizácia pridala viac farieb, elegantných prechodov a pridanie viacero vysokožiadaných funkcií vrátane funkcie Zrušiť odoslanie, rýchlejšie vyhľadávanie s okamžitými výsledkami a autokorekciami textu a možnosť potiahnutie pre archiváciu alebo zmazanie emailu.

V máji 2017 Google aktualizoval Gmail pred Android pre ochranu proti phisingovým útokom.

 Programy tretích strán 
Programy tretích strán môžu byť použité pre prezeranie emailov z Gmailu, použitým POP alebo IMAP protokolov.

 Referencie 

 Iné projekty 

 Externé odkazy 
 gmail.com – webstránka služby

 Zdroj 


Kategória:Google
Kategória:E-mail
Kategória:Web 2.0